[bookmark: _GoBack]    NOTA INFORMATIVĂ 
Cu privire la realizarea Programul Național de Imunizări
 pentru anul 2017

	Programul Național de Imunizări (PNI) pentru anii 2016-2020 a fost aprobat prin Hotărârea Guvernului nr. 1113 din 06 octombrie 2016 (Monitorul Oficial al RM din 11.10.2016 nr. 353-354, art. nr. 1205).
	Programul are drept scop eliminarea sau reducerea morbidităţii, invalidităţii şi mortalităţii prin asigurarea populaţiei cu imunizări obligatorii, garantate de stat, conform Calendarului de vaccinări pentru anii 2016-2020, precum şi prin imunizări la indicaţii epidemice în situații de risc sporit privind îmbolnăvirea şi răspândirea infecţiilor. 
Pentru realizarea scopului sunt stabilite următoarele obiective specifice:
    1) sporirea gradului de conștientizare a fiecărei persoane și a comunității privind importanța imunizării și promovării la toate nivelele a vaccinărilor drept unul din drepturile și obligațiile omului;
    2) asigurarea acoperirii vaccinale cu cel puțin 95% din populaţie la vârstele-ţintă la nivel naţional, prin accesul echitabil și universal la serviciile de imunizări garantate de stat pentru toate persoanele, prin folosirea strategiilor inovaționale adaptate la condițiile locale;
    3) fortificarea serviciilor de imunizări, supraveghere epidemiologică și control al bolilor infecțioase prevenibile prin vaccinări, ca parte integrantă a sistemului de sănătate.
	Pe parcursul anului 2017 au fost realizate următoarele activități conform obiectivelor stabilite:
	 Obiectivul 1. ”Sporirea gradului de conștientizare a fiecărei persoane și a comunității privind importanța imunizării și  promovarea la toate nivelele  a vaccinării drept unul dintre drepturile și obligațiile omului”. 
Acest obiectiv este primordial în atingerea scopului PNI cu acțiuni axate pe comunicare în vederea stimulării cererii pentru imunizare din partea populației. 
Cel mai remarcabil eveniment la compartimentul dat poate fi menționat atelierul ”Dialogul de politici în asigurarea durabilității financiare și legislative a PNI” realizat de MS, CNSP în comun cu Institutul Sabin, SUA la care au participat reprezentanți ai Parlamentului, Guvernului, ministerelor cointeresate, CNAM, reprezentanți ai ONG, societății civile, care au susținut PNI și s-au pronunțat în favoarea beneficiilor vaccinărilor.
O altă realizare a fost finalizarea elaborării în comun cu experții externi, angajați de UNICEF a Strategiei de comunicare pentru schimbare comportamentală pentru Programul Național de Imunizări 2017 – 2020”. Această strategie a avut la bază studiul sociologic efectuat în comun cu experții UNICEF în cadrul căruia a fost studiată atitudinea diferitor grupe de populație și specialiști față de imunizări. Strategia a fost aprobată prin ordinul MSMPS nr. 651 din 11.08.2017, și actualmente se află în stadiu de realizare. 
Pe parcursul anului 2017 au fost realizate 2 studii sociologice „Evaluarea oportunităților și factorii de motivare ce pot permite schimbarea comportamentală și socială pentru ghidarea CSC a PNI al Republicii Moldova”, realizat de Rain Barrel Communications (SUA) de comun cu UNICEF și CNSP și ”Cercetarea calitativă formativă a auditoriului pentru pregătirea introducerii vaccinului HPV în Moldova”, realizată de OMS cu suportul Școlii de Management în Sănătate Publică și CNSP. Acest studiu a servit ca reper pentru elaborarea strategiei de comunicare în cadrul implementării vaccinului contra Papilomavirusului uman.
 Rezultatele studiilor au fost implementate cu succes la elaborarea Strategiei CSC a PNI și implementarea vaccinului anti-HPV cu identificarea grupurilor țintă și elaborarea mesajelor-cheie.
Rezultatele studiilor și sondajelor efectuate au relatat că lucrătorii medicali sunt cea mai credibilă sursă de încredere a populației în informarea despre beneficiile imunizării și convingerea de a imuniza. Din aceste considerente în scopul fortificării cunoștințelor și practicilor lucrătorilor medicali în difuzarea informațiilor pro-vaccinare și convingerea populației au fost efectuate următoarele ateliere de instruire:
a) Modulul de comunicare din cadrul instruirilor „Imunizarea în Practică” conform dispoziției MS nr. 266 din 27.04.2017. (249 de medici instruiți)  
b) Dezbateri publice „Pro sau Contra Imunizărilor”cu implicarea studenților USMF „Nicolae Testemițanu” din cadrul Săptămânii Europene a Imunizărilor.
c) Atelierele de instruire privind „Comunicarea interpersonală și comunicarea în situații de criză în imunizări” în perioada 03.04 - 09.06.2017 (320 de medici instruiți).
d) Atelierul de instruire în supravegherea reacțiilor postvaccinale adverse conform dispoziției MS nr. 468 din 28.06.2017. (57 de medici instruiți).
e) Atelierul de lucru privind planul de acțiuni la Strategia de comunicare privind schimbarea comportamentului față de imunizări realizat în comun cu birourile de țară UNICEF și OMS.
f) Modulul de comunicare în cadrul seminarelor de instruire privind implementarea vaccinului contra infecțiilor provocate de Papilomavirusul uman conform ordinului MS nr. 878 din 20.11.2017. (2495 lucrători medicali instruiți).
Pentru o informare mai amplă a populației au fost implicate persoane „lideri” care pot influența părerea altor persoane. Persoanele responsabile de implementarea activităților PNI au efectuat diferite parteneriate cu persoane cunoscute, fiind aceștia medici autoritari, lideri ai opiniei religioasă, vlogheri, etc. Activitățile pe acest segment au inclus:
a) Colaborarea cu asociația Ask a Mom – cea mai mare comunitate de mămici din Republica Moldova, cu peste 20 mii de membri. Participarea specialiștilor în cadrul evenimentului dedicat în special imunizări, care a fost difuzat online. http://askamom.md/2017/04/14/imunizarea-copiilor-pro-sau-contra/ 
b) Colaborarea cu vlogherul Dr. Tzoi și vlogherul Ion Andronache.
http://ea.md/doi-vloggeri-din-moldova-combat-miturile-legate-de-vaccin/ 
c) Participarea activă a doctorului Mihai Stratulat în domeniul promovării imunizărilor pe diferite platforme de informare.
 http://mamaplus.md/ro/posts/20825/ 
d) Colaborarea cu platforma E-sanatate în difuzarea materialelor pro-vaccinare.
http://www.sanoteca.md/pacienti/info-vaccinuri/7-motive-pentru-care-s%C4%83-nu-%C8%9Bi-fie-fric%C4%83-de-vaccinare 
e) Participarea activă a medicilor iluștri din Republica Moldova în promovarea imunizărilor
https://www.facebook.com/esanatatea.ta.7/videos/889397327908733/ 
f) Efectuarea discuțiilor la masa rotundă cu liderii a 3 confesiuni religioase pentru promovarea imunizărilor.
g) Colaborarea activă cu Centrul prietenos tinerilor NEOVITA http://new.neovita.md/ 

Au fost realizate întruniri la nivel teritorial și local cu participarea medicilor de familie și epidemiologi în cadrul ședințelor organizate de către instituțiile de învățământ. Au fost elaborat un set de materiale informative, inclusiv video despre beneficiile imunizării care ar putea fi proiectate pe monitoarele TV din școli. Intensificarea acestor măsuri au ca scop convingerea copiilor, părinților, dar și a cadrelor didactice în a fi promotori a provaccinării.
https://drive.google.com/drive/folders/1okbGAnQHpeghzH_x1jdJ3U2tMQytAe0M 
	Însă colaborarea în acest domeniu cu Ministerul Educației, Culturii și Cercetării lasă de dorit. La finele anului 2016, începutul 2017 au avut loc 3 ședințe a unui grup de lucru organizat la solicitarea fostului ME pentru discutarea posibilității de anulare a prevederilor legislative privind obligativitatea vaccinărilor și a admiterii în colectivități doar a copiilor vaccinați. ME și-a revăzut pozițiile doar după atelierul ”Dialogul de politici în asigurarea durabilității financiare și legislative a PNI”.
Activități pentru lărgirea parteneriatelor cu mass media au fost incluse în planul de acțiuni din cadrul strategiei de schimbare a comportamentului pentru PNI.  și a rezultatelor cercetărilor calitative efectuate pe teritoriul Republicii Moldova. De menționat ca în ultimul timp s-a îmbunătățit atitudinea mass-mediei față de imunizări, care activ au informat populația despre importanța vaccinărilor în prevenirea cancerului cervical, gripei, rujeolei și altor infecții. Însă mai au loc cazuri de difuzare a informațiilor eronate și ne verificate privind daunele vaccinării. Pentru ameliorarea relațiilor cu mass-media au fost elaborat un set informativ pentru jurnaliști, realizate 2 ateliere de instruire în domeniul prevenirii bolilor infecțioase prin imunizări. Pe parcursul anului au fost translate, difuzate, publicate peste 130 de emisiuni, articole.

Pentru informarea mai largă a publicului, mai cu seamă a tinerilor privind beneficiile și siguranța vaccinărilor, au fost diversificate sursele de informare cu utilizarea tehnologiilor informaționale contemporane, precum:
a) Menținerea și actualizarea paginii CNSP pe facebook „Vaccinarea: DA sau BA”, https://www.facebook.com/vaccinare1/, unele articole au ajuns la impactul de aproximativ 19.000 de vizualizări.
b) Crearea butoanelor pagina web a CNSP despre imunizare:
http://cnsp.md/index.php/vaccinarea/ și http://cnsp.md/index.php/vaccinarea-hpv/
c) Difuzări online pe platforme online a discursurilor specialiștilor din domeniul imunizărilor
d) Parteneriate cu platformele online (AskaMom, Sanoteca, Neovita).

Pentru informarea populației și în suportul lucrătorilor medicali au fost folosite și informații tradiționale, fiind elaborate, editate și distribuite:
· Postere despre vaccinare pentru populație - rom. 4.000 ex., rus. 2.000 ex.
· Postere despre vaccinare pentru lucrătorii medicali - rom. 2.000 ex., rus. 700 ex.
· Pliante privind cele 12 infecții contra cărora se vaccinează populația Republicii Moldova - - rom. 33.000 ex., rus. 15.000 ex.
· Pliantul rujeola în 2 limbi (rom/rus) – 35.000 ex.
· Pliantul tusea convulsivă în 2 limbi (rom/rus) – 35.000 ex.
· Pliantul infecția rotavirală în 2 limbi (rom/rus) – 35.000 ex.
· Pliantul ”Creștere sănătos” cu cartograme de verificare a dezvoltării copilului și calendarul de vaccinări - - rom. 20.000 ex., rus. 20.000 ex.
· Pliantul „Imunizarea copiilor” – 3.000 ex.
· Pliantul „Imunizarea adolescenților” – 3.000 ex.
· Pliantul „Imunizarea adulților” – 3.000 ex.
· Broșura ”Vaccinarea contra infecției cu Papilomavirusul uman” – rom. 30.000 ex., rus 10.000 ex.
· Ghid pentru lucrătorii medical, părinți etc. ”Vaccinarea împotriva PVU. Întrebări și răspunsuri frecvente” – – rom. 3.500 ex., rus 1.500 ex.
· Ghid pentru lucrătorii medicali ”Vaccinarea împotriva infecției cu HPV” – – rom. 2.000 ex., rus 1.000 ex.
· Infografice consacrate vaccinării anti-HPV.
· Videoclipul ”Cancerul de col uterin poate fi prevenit”.

În cadrul Săptămânii Europene a Imunizărilor 24-30.04.2017 (dispoziția MS nr. 231-d din 11.04.2017) au fost întreprinse măsuri privind promovarea cunoştinţelor despre importanţa imunoprofilaxiei în prevenirea bolilor infecţioase, beneficiul, eficienţa şi siguranţa vaccinării. Pe parcursul acestui eveniment au fost efectuate următoarele activități:
a) Elaborarea și plasarea notelor informative pe website-le oficiale ale instituțiilor ce prestează servicii medicale și a centrelor de sănătate publică.
b) Organizarea a 2 cluburi de presă pentru jurnaliști cu participarea actorilor principali și a factorilor de decizie.
c) Organizarea a 2 Flash-moburi cu suportul studenților din cadrul USMF „Nicolae Testemițanu”.
d) Organizarea unei scenete interactive despre „Dna Rujeola și dl Vaccin”  cu ajutorul artiștilor din cadrul Teatrului Republican de Păpuşi Licurici pe teritoriul Grădinii publice Ștefan cel Mare și a Institutului Mamei și Copilului.
e) Distribuirea chipiurilor, maiourilor, stilourilor, hârtii de colorat și materiale informative cu logoul Săptămânii Europene a Imunizărilor.
f) Organizarea a 2 dezbateri publice „Pro sau Contra Vaccinării” cu implicarea studenților USMF „Nicolae Testemițanu”.
g) Plasarea pe web situl BRE OMS a informației despre activitățile efectuate.
La nivel teritorial au fost desfăşurate 82 seminare pentru diferite categorii de lucrători medicali, au fost elaborate 22 materiale metodico-informative, la posturile de televiziune au fost translate 12 emisiuni, în presă au fost publicate 15 materiale. De asemenea au fost susţinute 742 prelegeri, 12843 convorbiri, au fost elaborate 142 de buletine sanitare, foi volante, panouri de întrebări şi răspunsuri consacrate imunizărilor.
În scopul menținerii permanente a dialogului cu adepții și oponenții vaccinărilor în rețelele de socializare și alte mijloace de comunicare bazate pe tehnologii noi de mediatizare a fost utilizată platforma interactivă de discuții pe pagina oficială de facebook a CNSP ”Vaccinarea: DA sau BA”, pe parcursul anului fiind efectuate peste 200 de interpelări online a părinților cu diverse întrebări referitoare la vaccinări la care s-au dat răspunsuri de personalul calificat. 
Colaboratorii Centrului de Profilaxie Specifică și a Secției de Monitorizare a Alertelor de Sănătate Publică din cadrul CNSP, monitorizează platformele informaționale pentru a identifica știri sau informații negative despre imunizări. Acestea fiind identificate sunt supuse investigării și oferirea unui răspuns cu informații veridice. Pe parcursul anului 2017 au fost transmise 36 de dezmințiri diferitor platforme informaționale.

	Obiectivul 2 ”Asigurarea acoperirii vaccinale cu cel puțin 95% din populaţie la vârstele-ţintă la nivel naţional, prin accesul echitabil și universal la serviciile de imunizări garantate de stat pentru toate persoanele, prin folosirea strategiilor inovaționale adaptate la condițiile locale”
	Prestarea serviciilor de vaccinare gratuită cu vaccinurile obligatorii incluse în Program au fost realizate în cadrul a 1333 de cabinete și puncte de vaccinări dintre care au fost supervizate de CSP teritoriale și departamentale 1274 (95,6%). Indicatori insuficienți de supervizare au fost în raioanele Rezina (supervizate 7 din 34) și Orhei (38 din 66). În maternităţi s-au prestat servicii de imunizare a nou-născuţilor cu cuprinderea a 98,3% cu vaccin contra hepatitei virale B şi 98,1% cu vaccinul BCG.
	În scopul asigurării procesului vaccinal fără întreruperi au fost calculate și prezentate MSMPS în trim. II 2016 cantitățile necesare de vaccinuri și dispozitive medicale pentru vaccinări în anul 2017. Procurările de vaccinuri și consumabile au fost realizate prin intermediul secției de achiziționare UNICEF, fiind pregătite și prezentate specificațiile corespunzătoare. MSMPS a alocat mijloacele necesare pentru achiziționarea deplină a cantităților necesare de vaccinuri și consumabile și a achitat costurile în termeni rezonabili. Toate bunurile au sosit în țară conform graficului de livrări.
Reieșind din problemele în asigurarea cu unele vaccinuri în anul 2016 și prima jumătate a anului 2017, la 23.06.17 (nr. 04-2/1756) a fost pregătită și prezentată MS și UNICEF solicitarea de procurare suplementară a unor vaccinuri din soldul financiar rămas la UNICEF din anul 2016. Solicitarea a fost acceptată și pe parcursul trim. IV au fost achiziționate și recepționate suplimentar 6 loturi de vaccinuri: BCG – 65.200 doze, VPO – 51.000 doze, DTP – 25.000 doze, DT pediatric – 42.000 doze, Td adult – 100.000 doze, ROR 5 d/f – 21.000 doze, astfel fiind restabilită rezerva transmisibilă epuizată în anii 2015-2016 din cauza lipsei ofertelor de vânzare în cadrul achizițiilor publice locale.
Costul total al vaccinurilor și consumabilelor achiziționate pentru PNI în anul 2017 a constituit 1.344.495,59 $US, inclusiv seringi 57.839,76 $US, dintre care 79.007,74 $US din soldul anului 2016.
Total în anul 2017 au fost recepționate 24 loturi de vaccinuri și 3 loturi de consumabile, pentru fiecare fiind pregătite și promovate documentele necesare de autorizare a importului sau calificare ca asistență umanitară, vămuire, asigurată transportarea la depozitul de vaccinuri, dezambalate, verificate, stocate în condiții adecvate de păstrare cu prezentarea rapoartelor respective către UNICEF, MS, MSMPS. Toate vaccinurile au fost primite de la producători precalificați de  OMS pentru livrări internaţionale, consumabilele – atestate în sistemul PQS OMS. S-a asigurat controlul şi monitorizarea calităţii vaccinurilor în conformitate cu recomandările OMS şi instrucţiunile producătorilor,  toate loturile de vaccinuri și consumabile au fost însoțite de documentele și certificatele de calitate, instrucțiunile de utilizare.
Pe parcursul anului au fost organizate 6 tururi de livrare a vaccinurilor către CSP teritoriale cu auto-refrigeratorul CNSP (fiecare trimestru și suplimentar vaccinurile antigripal și anti HPV). CSP teritoriale au asigurat livrarea lunară a cantităților necesare de vaccinuri și consumabile IMSP, plus a vaccinurilor antigripal și anti HPV. Astfel IMSP au fost asigurate permanent cu cantitățile necesare de vaccinuri și dispozitive pentru administrarea lor și la toate nivelurile s-a asigurat monitorizarea permanentă a stocurilor de vaccinuri și consumabile.
Au fost calculate necesitățile în vaccinuri și consumabile pentru PNI în anul 2018, fiind prezentate pentru achiziționare la MSMPS și UNICEF.
S-au realizat activități de fortificare a lanțului frig pentru păstrarea și transportarea vaccinurilor. La depozitul național de vaccinuri a fost renovară o cameră frigoriferă, achiziționată și montată o cameră frigoriferă nouă cu volum de 15 m3, perfecționat sistemul de monitorizare permanentă a temperaturii în camerele frigorifere. În comun cu Centrul Achiziții Publice centralizate în Sănătate a fost realizată licitația publică pentru procurarea a 70 frigidere speciale pentru păstrarea vaccinurilor din contul și pentru IMSP. La finele anului 2017, din contul mijloacelor alocate de GAVI pentru implementarea vaccinului HPV, au fost achiziționate 37 frigidere pentru IMSP de AMP, care trebuie să sosească în țară până la finele lunii februarie curent. Au fost repartizate 430 dispozitive LogTag pentru monitorizarea permanentă a temperaturii în frigiderele de păstrare a vaccinurilor în CSP și IMSP la un interval de 6 minute. În restul IMSP monitorizarea temperaturii se efectuează cu termometre și înscrierea rezultatelor în fișe speciale. Toate CSP și IMSP sunt asigurate suficient cu termo-containere și acumulatoare de frig pentru transportarea vaccinurilor, iar către CSP teritoriale vaccinurile sunt transportate în condiții izotermice cu auto-refrigeratorul CNSP. A fost identificată o unitate economică care real prestează servicii de reparare a frigiderelor speciale, despre care au fost informate CSP și IMSP AMP.  Însă rămâne ne soluționată deplin problema asigurării cu frigidere speciale a IMSP AMP. Conform rezultatelor evaluării situației la finele anului 2017 în 186 IMSP AMP frigiderele nu erau în stare funcțională. 

Obiectivul 3: Fortificarea serviciilor de imunizări, supraveghere epidemiologică și control al bolilor infecțioase prevenibile prin vaccinări ca  parte integrantă a sistemului de sănătate.

În realizarea obiectivului dat s-a pus accent deosebit pe sporirea nivelului de cunoștințe a lucrătorilor medicali în domeniul imunizărilor și supravegherii bolilor prevenibile prin vaccinări. În acest scop au fost realizate următoarele activități:
1. Elaborate, distribuite și implementate:
1) materialul informativ „Vaccinurile funcționează” pentru specialiştii din CSP şi IMSP teritoriale;
2) materialul informativ ”Vaccinarea împotriva PVU. Întrebări și răspunsuri frecvente” în limbile română și rusă;
3) ghid pentru lucrătorii medicali ”Vaccinarea împotriva infecției cu HPV”
4) tradus și plasat pe pagina web a CNSP documentul privind  poziția OMS referitoare la vaccinarea contra Papilomavirusului uman;
5) ordinul MSMPS nr. 780 din 10.10.2017 ”Privind vaccinarea contra gripei sezoniere in sezonul 2017-2018”;
6) ordinul  MSMPS nr.898 din 24.11.2017 ”Cu privire la programarea vaccinărilor pentru anul 2018 şi organizarea efectuării lor”;
7) ordinul MSMPS nr. 935 din 05.12.2017 ”Cu privire la implementarea vaccinării contra Papilomavirusului uman”.

2. Organizate și realizate seminare, ateliere de instruire a personalului medical (medici epidemiologi, de familie, specialiști, asistente medicale) - total realizate 37 activități fiind instruite 3103 persoane, inclusiv:
1) societatea medicilor de familie cu abordarea situației epidemiologice în Europa și țară, diagnosticul și raportarea EAPV, PAF, rujeolei și rubeolei;
2) curs imunizarea în practica medicală, luna mai 9 ateliere  câte 2 zile 243 specialiști instruiți;
3) atelier de instruire în supravegherea EAPV (30.06.2017) fiind instruiți total 92 specialiști;
4) conferența națională consacrată implementării vaccinului contra Papilomavirusului uman la 20.11.2017 cu participarea experților OMS și instruirea a 94 specialiști;
5) 23 de seminare de instruire pentru medicii de familie, pediatri, ginecologi si epidemiologi (în unele teritorii si asistente medicale) consacrate implementării vaccinării instruiți 2495 specialiști.
3. Pe parcursul anului s-a asigurat:
1) depistarea precoce și raportarea CSP teritorial și la nivel național a fiecărui caz posibil (suspect) de infecții prevenibile prin vaccinări, inclusiv raportarea săptămînală zero a cazurilor de paralizie acută flască;
2) investigarea clinico-epidemiologică și de laborator a fiecărui caz și izbucnirilor de boli infecţioase, prevenibile prin vaccinări, cu aplicarea măsurilor de izolare, localizare, lichidare și prevenire necesare;
3) depistarea precoce și raportarea CSP teritorial și la nivel național a fiecărui caz posibil (suspect) de eveniment advers postvaccinal cu asugurarea investigării și a unui răspuns urgent
4) Monitorizarea realizării vaccinărilor în baza rapoartelor statistice Formular 5-san cu retroinformarea CSP teritoriale, persoanelor interesate și luarea măsurilor de ameliorare a situației la necesitate.
Indicatori de progres și rezultat

Activitatea pozitivă a majorităţii instituţiilor medico - sanitare din ţară şi asigurarea suficientă cu vaccinuri şi seringi au asigurat menţinerea unei ponderi relativ înalte a cuprinderii cu vaccinări a copiilor, datele fiind prezentate în următorul tabelul 1:
Tabelul 1. Indicatorii cuprinderii cu vaccinări a copiilor la vârstele țintă

	Antigeni 
	RM (%)
	Malul Drept (%)
	Estul țării
(%)
	Teritorii cu acoperire vaccinală  sub 90 %

	Vaccinarea primară la 1 an
	

	BCG
	97,9
	98,1
	96,2
	

	Polio
	90,3
	91,1
	83,8
	Bălți – 78,6 Ialoveni – 81,2 Vulcănești – 86,1 Tiraspol – 77,2 Bender – 82,1

	Hep. B
	89,5
	90,3
	82,7
	Bălți – 75,5 Căușeni – 81,8 Ialoveni – 81,8 Vulcănești – 86,1 Tiraspol – 73,0 Dubăsari SN – 85,4 

	DTP
	89,5
	90,6
	80,0
	Bălți – 74,9 Căușeni – 85,6 Ialoveni – 81,2 Vulcănești – 85,7 Tiraspol – 70,0 Bender – 71,5

	Hib
	88,7
	89,9
	79,1
	Bălți – 74,9 Căușeni – 81,8 Ialoveni – 81,2 Tiraspol – 69,0 Bender – 71,3

	Rota
	71,0
	79,7
	0,3
	Bălți – 54,2 Dondușeni – 52,2 Ialoveni – 65,9 Râșcani – 67,0

	Pneumo
	76,3
	85,7
	0
	Bălți – 71,2 Căușeni – 74,5 Ialoveni – 77,9

	ROR
	87,1
	88,1
	78,9
	Bălți – 70,4  Căușeni – 78,4 Ialoveni – 79,4 Vulcănești – 82,8 Tiraspol – 70,5 Dubăsari SN – 79,6 Slobozia – 73,5  

	Revaccinarea la 3 ani 
	

	Poliomielită 
	90,2
	92,1
	75,9
	Bălți – 87,3 Comrat – 76,9 Ceadâr Lunga – 71,7 Tiraspol – 69,2 Bender – 75,0 Slobozia – 71,1

	DTP 
	89,6
	91,9
	72,9
	Bălți – 84,1 Sângerei – 86,5 Comrat – 64,8 Ceadâr Lunga – 71,7 Tiraspol – 57,8 Bender – 66,0 Dubăsari SN – 74,6 Slobozia – 71,1

	Revaccinarea la 7 ani 
	

	Poliomielită 
	94,4
	95,1
	89,7
	Bălți – 77,4 Tiraspol – 82,8 Bender – 89,2

	DT 
	94,1
	95,0
	87,8
	Bălți – 77,4 Tiraspol – 79,8

	ROR 
	92,4
	94,2
	79,1
	Bălți – 77,9 Tiraspol – 82,4 Bender – 89,5 Slobozia – 33,5

	Revaccinarea la 15 ani 
	

	Td
	95,1
	95,6
	91,7
	Bălți – 81,8 Vulcănești – 88,7 Tiraspol – 86,8 Râbnița – 81,8

	ROR
	94,9
	95,5
	90,4
	Bălți – 80,5 Tiraspol – 87,6 Râbnița – 76,6

	Td adulți
	83,1%
	
	
	



 Datele prezentate demonstrează că obiectivul de cuprindere cu vaccinări de 95% la vârstele țintă, prevăzute de PNI, au fost atinse la nivel național doar la vaccinarea BCG, revaccinările contra poliomielitei și difteriei-tetanosului la vârstele de 7 și 15 ani. 
În teritoriile de pe malul drept al Nistrului obiectivul PNI a fost realizat numai la vaccinarea BCG, revaccinările contra poliomielitei, difteriei-tetanosului și rujeolei, oreion și rubeolei la vârstele de 7 și 15 ani. 
În teritoriile din stânga Nistrului, situaţia este alarmantă cu riscul de răspândire a infecțiilor prevenibile prin vaccinări, nu au fost implementate vaccinările contra infecțiilor cu rotavirusuri și pneumococi din cauza alocării insuficiente a mijloacelor financiare pentru achiziționarea acestor vaccinuri. 
În afară de teritoriile din stânga Nistrului un nivel jos de cuprindere cu vaccinări se atestă în municipiile Chișinău și Bălți, raioanele Briceni, Căușeni, Ialoveni, Hâncești, Vulcănești. Ceadâr – Lunga.
Contra difteriei şi tetanosului au fost revaccinaţi 185.840 adulţi ce constituie circa 76,9% din cei care necesitau revaccinarea. Cu vaccinări contra gripei sezoniere în sezonul gripal 2017-2018 au fost vaccinate 200 mii persoane din contingentele cu risc sporit de îmbolnăvire, vaccinul fiind donat în cadrul proiectului Task Force for Global Health, Center for Vaccine Equity parte componentă a CDC SUA. 
În lunile decembrie 2017 – ianuarie 2018, a început vaccinarea fetelor cu vârsta de 10 ani contra Papilomavirusului uman. Total au fost vaccinate 8786 fete, ce constituie 50,6% din numărul celor eligibile, indicatori ne satisfăcători fiind constatați în mun. Bălți (7,2%), raioanele Dondușeni și Vulcănești (câte 8%), Drochia și Ceadâr-Lunga (câte 25,6%), mun. Chișinău (28,8%).  

Totuși, imunizările efectuate, monitorizarea permanentă a morbidităţii, măsurile profilactice şi antiepidemice întreprinse, au asigurat realizarea obiectivelor de menținere a statutului Republicii Moldova ca țară liberă de poliomielită, eliminare durabilă a cazurilor de difterie, tetanos, rujeolă, rubeolă și rubeolă congenitală, menținere a situației epidemice favorabile la oreion (incidența 1,96%000, obiectiv sub 2,0%000), hepatita virală B total 0,57%000 și la copii 0,13%000, obiective sub 1,0%000 și 0,5%000 respectiv. Comparativ cu anul 2012 (19,2%000) de 2,0 ori a fost redusă incidența prin infecția cu rotavirusuri (9,83%000). Țara a primit de la OMS certificate de eliminare a rujeolei și rubeolei indigene.
Însă, în anul 2017, s-a atestat o creștere a morbidităţii prin tusea convulsivă –8,84%000, (mun. Chișinău, Bălți și r. Anenii - Noi) comparativ cu anul 2015 – 1,23%000 (obiectiv sub 2,0%000), 62,7% din bolnavi fiind ne vaccinaţi contra acestei infecții. Semnificativ a crescut  morbiditatea și prin infecția rotavirală de la 255 (6,3 %000) la 396 (9,84 %000) cazuri (mun. Chișinău 168 cazuri dintre care 56,3 % nevaccinați, Transnistria 137 cazuri, inclusiv Tiraspol 98 cazuri – teritorii unde nu se efectuează vaccinarea contra infecției date).
 Pe parcursul anului 2017 a fost asigurată supravegherea şi investigarea cazurilor de evenimente adverse postvaccinale (EAPV). Analiza comparativă denotă, că numărul reacțiilor adverse postvaccinale înregistrate și raportate în a.2017 au fost la nivelul anilor precedenți, cu excepția celor apărute în urma vaccinării BCG  (Tabelul 2).
Tabelul 2. Numărul și frecvența reacțiilor adverse după administrarea vaccinurilor
	Vaccinul  
	2015
	2016
	2017

	
	Nr. doze 
	RAP 
	% 
	Nr. doze 
	RAP 
	% 
	Nr. doze 
	RAP 
	% 

	BCG 
	45899
	103
	0,22
	43923
	64
	0,15
	39844
	142
	0,35

	HVB 
	101398
	0
	0,0
	45315
	0
	0
	108808
	0
	0,0

	Poliomielită 
	235766
	0
	0,0
	128103
	0
	0
	198781
	0
	0,0

	DTP-HepB-Hib
	119635
	6
	0,005
	125909
	5
	0,004
	114949
	1
	0,0008

	DTP 
	36469
	1
	0,003
	32688
	1
	0,003
	38259
	1
	0,002

	DT 
	42162
	1
	0,002
	43034
	0
	0
	42206
	0
	0,0

	Td 
	278967
	0
	0,0
	203176
	0
	0
	219473
	1
	0,0004

	ROR 
	114608
	5
	0,004
	121729
	15
	0,012
	110627
	8
	0,007

	Rotaviral
	58684
	0
	0,0
	52646
	0
	0
	55378
	0
	0,0

	Pneumococic
	101446
	0
	0,0
	94007
	0
	0
	102089
	0
	0,0

	Gripa 
	46444
	0
	0,0
	287576
	0
	0
	214012
	0
	0,0


      Cele mai multe RAP au fost înregistrate după vaccinarea cu vaccin BCG - 142 RAP, frecvența lor constituind 0,35%. Din numărul lor total – 119 cazuri s-au fost limfadenite regionale, 14 - abcese reci la locul inoculării vaccinului, 3- cicatrice cheloide, 5- ulcere la locul inoculării vaccinului și 1 caz osteită.   
După administrarea vaccinului pentavalent DTP-HepB-Hib a fost înregistrat 1 RAP (frecvența 0,0008%) după doza 1. După administrarea vaccinului DTP – 1 caz RAP. Reacţiile după administrarea vaccinurilor DTP şi DTP-HepB-Hib s-au manifestat în general prin hiperpirexie, convulsii pe fon de febră, reacţii locale (durere și tumefiere), toate finalizându-se cu însănătoşire după tratamentul adecvat pe parcursul a 2 zile de spitalizare, fără consecinţe şi pericol pentru sănătate şi viaţă.
După administrarea vaccinului ROR total au fost înregistrate - 8 cazuri RAP, frecvența fiind de 0,007%, și anume după vaccinare la vârsta de 1 an – 4 cazuri, și după revaccinare la 7 și 15 ani – 4 cazuri. Toate cazurile de RAP după administrarea ROR au apărut tardiv, în intervalul 14-28 zile după inocularea vaccinului (fapt caracteristic vaccinului ROR) și s-au manifestat prin febră moderată și tumefierea glandelor salivare, finalizându-se cu însănătoșire timp de 2 zile. 
Reacţiile adverse au fost raportate din diferite teritorii ale ţării, după administrarea diferitor serii de vaccin, ne având o legitate anumită. De menţionat, că nu au fost constatate cazuri de EAPV severe şi nici cazuri legate de mânuirea nesigură a vaccinului.

Activități planificate pentru anul 2018
	Pentru anul 2018 au fost estimate și prezentate MSMPS necesitățile în mijloace financiare pentru achiziționarea vaccinurilor și consumabilelor, cantitățile necesare, acesta constituind pilonii de bază în realizarea vaccinărilor. Se preconizează activități de fortificare a lanțului frig, implementare a unui program computerizat de raportare a vaccinărilor evectuate și stocului de vaccinuri, implementare a vaccinului poliomielitic inactivat, continuarea vaccinării contra infecției cu Papilomavirusul uman. Vor urma și alte acțiuni concrete în realizarea activităților trasate în obiectivele PNI 2016-2020.
	Activitățile vor fi efectuate în parteneriat cu birourile de țară OMS, UNICEF, Alianța GAVI, instituțiile medico-sanitare naționale și ONG interesate, USMF Nicolae Testemițanu etc. sub egida MSMPS.
	 Finanțarea se va efectua din sursele bugetului de stat. Sperăm la o susținere financiară din partea CNAM pentru procurarea frigiderelor pentru IMSP AMP conform prevederilor PNI.

Probleme și bariere în realizare PNI 2016-2020

1. Menținerea tendinței de scădere a cuprinderii cu vaccinări, nivelul cuprinderii cu vaccinări în majoritatea teritoriilor fiind sub nivelul prevederilor de 95% ale PNI, cauza majoră fiind creșterea refuzurilor pe motiv filosofic, religios și interes scăzut din partea lucrătorilor medicali.
2. În pofida eforturilor efectuate privind instruirea lucrătorilor medicali, totuși cadrele medicale necesită instruiri suplementare şi convingere în necesitatea imunizărilor, imunizarea copiilor cu diferite patologii cronice, contraindicaţiilor medicale către vaccinare, diagnosticul și conduita EAPV. La compartimentul dat este nevoie de o susținere adecvata din partea Direcțiilor relevante ale MSMPS, instituțiilor naționale medicale, USMF și CNAM.
3. Perfectarea și punerea în aplicare practică a registrelor electronice de evidență a imunizărilor fiecărei persoane în cadrul Sistemul informațional automatizat Asistența medicală primară.
4. Soluționarea nimicirii sigure și inofensive a deșeurilor parvenite în urma imunizărilor în cadrul acțiunilor de nimicire a deșeurilor parvenite în rezultatul activităților medicale.
5. Dotarea cu utilaj frigorifer adecvat  pentru păstrarea și monitorizarea permanentă a temperaturii de păstrare vaccinurilor în IMSP AMP.
Concluzii: Pe parcursul anului 2017 s-a menținut un nivel relativ înalt (la nivelul celui global) al cuprinderii cu vaccinări, deși obiectivele PNI de 95% nu au fost atinse la vaccinările primare. Datorită vaccinărilor a fost menținută situația epidemiologică favorabilă la infecțiile prevenibile prin vaccinări. Rămâne însă insuficientă acoperirea vaccinală cu toate vaccinurile în municipii și teritoriile din Estul țării. 

